1. ข้อมูลทั่วไป
2. เกณฑ์การจัดทำงบการเงิน
3. นโยบายการบัญชีที่สำคัญ
4. การบริหารความเสี่ยง
5. เงินสดและรายการเทียบเท่าเงินสด
6. ลูกหนี้ธุรกิจหลักทรัพย์
7. สินทรัพย์อื่น
8. ประมาณการหนี้สินสำหรับผลประโยชน์พนักงาน
9. หนี้สินอื่น
10. การบริหารจัดการทุน
11. ทุนเรือนหุ้น
12. ทุนสำรองตามกฎหมาย
13. รายได้ค่านายหน้า
14. รายได้ดอกเบี้ย
15. ค่าใช้จ่ายผลประโยชน์พนักงาน
16. ค่าใช้จ่ายภาษีเงินได้
17. ค่าใช้จ่ายอื่น
18. กำไร(ขาดทุน)ต่อหุ้นขั้นพื้นฐาน
19. เงินปันผล
20. รายการระหว่างบุคคลหรือกิจการที่เกี่ยวข้องกัน
21. การเสนอข้อมูลทางการเงินจำแนกตามส่วนงาน
22. การวัดมูลค่ายุติธรรมของเครื่องมือทางการเงิน

หมายเหตุประกอบงบการเงินเป็นส่วนหนึ่งของงบการเงินนี้

งบการเงินนี้ได้รับอนุมัติให้ออกงบการเงินจากกรรมการผู้มีอำนาจของบริษัทเมื่อวันที่ 11 มีนาคม 2567

1. **ข้อมูลทั่วไป**

บริษัทหลักทรัพย์ วอลล์สตรีท ทัลเลทท์ พรีบอนน์ จำกัด (“บริษัท”) เป็นนิติบุคคลที่จัดตั้งขึ้นในประเทศไทย และมีที่อยู่จดทะเบียนตั้งอยู่เลขที่ 33/64 อาคารวอลล์สตรีททาวเวอร์ ชั้น 13 ห้องชุดเลขที่ 1306 ถนนสุรวงศ์ แขวงสุริยวงศ์ เขตบางรัก กรุงเทพมหานคร

ผู้ถือหุ้นใหญ่ของบริษัท ณวันที่ 31 ธันวาคม 2566 และ 2565 คือ บริษัท วอลล์สตรีท ทัลเลทท์ พรีบอนน์ จำกัด (จดทะเบียนในประเทศไทย) มีจำนวนร้อยละ 100 ของทุนที่ชำระแล้ว

บริษัทดำเนินธุรกิจหลัก คือ การเป็นนายหน้าระหว่างผู้ค้าหลักทรัพย์ประเภทตราสารหนี้ในประเทศ โดยได้รับใบอนุญาตให้ประกอบธุรกิจหลักทรัพย์จากกระทรวงการคลังเมื่อวันที่ 21 สิงหาคม 2546

1. **เกณฑ์การจัดทำงบการเงิน**
   1. ***เกณฑ์การถือปฏิบัติ***

งบการเงินนี้จัดทำขึ้นตามมาตรฐานการรายงานทางการเงินรวมถึงแนวปฏิบัติทางการบัญชีที่ประกาศใช้โดย  
สภาวิชาชีพบัญชี (“สภาวิชาชีพ”)

การแสดงรายการในงบการเงินตามข้อกำหนดของประกาศสำนักงานคณะกรรมการกำกับหลักทรัพย์และตลาดหลักทรัพย์ ที่สธ. 6/2562 เรื่อง แบบงบการเงินสำหรับบริษัทหลักทรัพย์ (ฉบับที่ 3) ลงวันที่ 8 มกราคม 2562

* 1. ***มาตรฐานการรายงานทางการเงินใหม่***

บริษัทได้ถือปฏิบัติตามมาตรฐานการรายงานทางการเงินที่ออกและปรับปรุงใหม่ ซึ่งมีผลบังคับใช้สำหรับ  
งบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2566 ทั้งนี้ การถือปฏิบัติดังกล่าวไม่มีผลกระทบอย่างเป็นสาระสำคัญต่องบการเงินของบริษัท

นอกจากนี้ บริษัทไม่ได้นำมาตรฐานการรายงานทางการเงินที่ออกและปรับปรุงใหม่ที่ยังไม่มีผลบังคับใช้ในงวดปัจจุบันมาถือปฏิบัติในการจัดทำงบการเงินนี้ก่อนวันที่มีผลบังคับใช้ บริษัทได้ประเมินผลกระทบที่อาจเกิดขึ้นต่องบการเงินจากการถือปฏิบัติตามมาตรฐานการรายงานทางการเงินที่ออกและปรับปรุงใหม่เหล่านี้ ซึ่งคาดว่าไม่มีผลกระทบที่มีสาระสำคัญต่องบการเงินในงวดที่ถือปฏิบัติ

* 1. ***เกณฑ์การวัดมูลค่า***

งบการเงินนี้จัดทำขึ้นโดยถือหลักเกณฑ์การบันทึกตามราคาทุนเดิม ยกเว้นที่กล่าวไว้ในนโยบายการบัญชี

* 1. ***สกุลเงินที่ใช้ในการดำเนินงานและนำเสนองบการเงิน***

งบการเงินนี้จัดทำและแสดงหน่วยเงินตราเป็นเงินบาท ซึ่งเป็นสกุลที่ใช้ในการดำเนินงานของบริษัท ข้อมูลทาง  
การเงินทั้งหมดมีการปัดเศษในหมายเหตุประกอบงบการเงิน เพื่อให้แสดงเป็นหลักพันบาท เว้นแต่ที่ระบุไว้อย่างอื่น

* 1. ***การใช้ดุลยพินิจและการประมาณการ***

ในการจัดทำงบการเงินนี้ให้เป็นไปตามมาตรฐานการรายงานทางการเงิน ผู้บริหารต้องใช้ดุลยพินิจ การประมาณการ และข้อสมมติฐานหลายประการ ซึ่งมีผลกระทบต่อการกำหนดนโยบายการบัญชี และการรายงานจำนวนเงิน  
ที่เกี่ยวกับสินทรัพย์ หนี้สิน รายได้ และค่าใช้จ่าย ผลที่เกิดขึ้นจริงอาจแตกต่างจากที่ประมาณไว้

ประมาณการและข้อสมมติฐานที่ใช้ในการจัดทำงบการเงินจะได้รับการทบทวนอย่างต่อเนื่อง การปรับประมาณการทางบัญชีจะบันทึกโดยวิธีเปลี่ยนทันทีเป็นต้นไป

*ข้อสมมติฐานและความไม่แน่นอนของการประมาณการ*

ข้อมูลเกี่ยวกับความไม่แน่นอนของการประมาณการที่สำคัญซึ่งมีความเสี่ยงอย่างมีนัยสำคัญที่เป็นเหตุให้ต้องมีการปรับปรุงจำนวนเงินที่รับรู้ในงบการเงิน ประกอบด้วยหมายเหตุประกอบงบการเงิน ดังต่อไปนี้

|  |  |
| --- | --- |
| ข้อ 6 | การวัดมูลค่าค่าเผื่อผลขาดทุนจากการด้อยค่าของลูกหนี้ธุรกิจหลักทรัพย์เกี่ยวกับข้อสมมติที่สำคัญที่ใช้ในการกำหนดอัตราสูญเสียถัวเฉลี่ยถ่วงน้ำหนัก (Weighted–averagelossrate) |
|  |  |
| ข้อ 8 | การวัดมูลค่าภาระผูกพันของโครงการผลประโยชน์ที่กำหนดไว้เกี่ยวกับข้อสมมติหลักในการประมาณการตามหลักคณิตศาสตร์ประกันภัย |
|  |  |
| ข้อ 16 | การรับรู้สินทรัพย์ภาษีเงินได้ การคาดการณ์กำไรทางภาษีในอนาคต ที่จะนำผลแตกต่างชั่วคราว ที่ใช้หักภาษีไปใช้ประโยชน์ |
|  |  |
| ข้อ 22 | การวัดมูลค่าเครื่องมือทางการเงิน |

**การประมาณการและการใช้ดุลยพินิจที่สำคัญ สรุปได้ดังนี้**

***ผลขาดทุนด้านเครดิตที่คาดว่าจะเกิดขึ้นกับลูกหนี้ธุรกิจหลักทรัพย์***

บริษัทประมาณการผลขาดทุนด้านเครดิตที่คาดว่าจะเกิดขึ้นกับลูกหนี้หลักทรัพย์ โดยใช้อัตราการเลื่อนชั้นอายุของลูกหนี้ โดยพิจารณาข้อมูลผลขาดทุนด้านเครดิตจากประสบการณ์ในอดีตของบริษัทปรับปรุงด้วยปัจจัยเฉพาะของลูกหนี้ สภาวการณ์ทางเศรษฐกิจทั่วไป และการประเมินทิศทางทั้งในปัจจุบันและอนาคต ณ วันที่รายงาน รวมถึงมูลค่าเงินตามเวลาตามความเหมาะสม

***สินทรัพย์ภาษีเงินได้รอการตัดบัญชี***

บริษัทจะรับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี เมื่อมีความเป็นไปได้ค่อนข้างแน่ว่าบริษัทจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวนั้น ในการนี้ฝ่ายบริหารจำเป็นต้องประมาณการว่าบริษัทควรรับรู้จำนวนสินทรัพย์ภาษีเงินได้รอการตัดบัญชีเป็นจำนวนเท่าใด โดยพิจารณาถึงจำนวนกำไรทางภาษีที่คาดว่าจะเกิดในอนาคตในแต่ละช่วงเวลา

***ผลประโยชน์หลังออกจากงานของพนักงานตามโครงการผลประโยชน์***

หนี้สินตามโครงการผลประโยชน์หลังออกจากงานของพนักงานประมาณขึ้นตามหลักคณิตศาสตร์ประกันภัย  
ซึ่งต้องอาศัยข้อสมมติฐานต่างๆในการประมาณการนั้น เช่น อัตราคิดลด อัตราการขึ้นเงินเดือนในอนาคต อัตราการเปลี่ยนแปลงในจำนวนพนักงาน และอัตรามรณะ เป็นต้น

* 1. ***การวัดมูลค่ายุติธรรม***

มูลค่ายุติธรรมคือราคาที่จะได้รับจากการขายสินทรัพย์หรือจ่ายชำระเพื่อโอนหนี้สินในรายการที่เกิดขึ้นในสภาพปกติระหว่างผู้ร่วมตลาดณวันที่วัดมูลค่าในตลาดหลัก หรือตลาดที่ให้ประโยชน์สูงสุด (หากไม่มีตลาดหลัก)  
ที่บริษัทสามารถเข้าถึงได้ในวันดังกล่าว มูลค่ายุติธรรมของหนี้สินสะท้อนผลกระทบของความเสี่ยงที่ไม่สามารถปฏิบัติตามข้อกำหนดของภาระผูกพัน

นโยบายการบัญชีและการเปิดเผยข้อมูลของบริษัทหลายข้อกำหนดให้มีการวัดมูลค่ายุติธรรมทั้งสินทรัพย์และหนี้สินทางการเงินและไม่ใช่ทางการเงิน

บริษัทวัดมูลค่ายุติธรรมของเครื่องมือทางการเงินโดยใช้ราคาเสนอซื้อขายในตลาดที่มีสภาพคล่องหากสามารถหาได้ ตลาดจะถือว่ามี “สภาพคล่อง” หากรายการของสินทรัพย์หรือหนี้สินเกิดขึ้นอย่างสม่ำเสมอในจำนวนที่เพียงพอซึ่งสามารถให้ข้อมูลราคาได้อย่างต่อเนื่อง

หากไม่มีราคาเสนอซื้อขายในตลาดที่มีสภาพคล่อง บริษัทใช้เทคนิคการประเมินมูลค่าที่ใช้ข้อมูลที่สามารถสังเกตได้ที่มีความเกี่ยวข้องให้มากที่สุด และลดการใช้ข้อมูลที่ไม่สามารถสังเกตได้ให้น้อยที่สุด การเลือกเทคนิคการประเมินมูลค่าจะพิจารณาปัจจัยทั้งหมดที่ผู้ร่วมตลาดคำนึงถึงในการกำหนดราคาของรายการ

หากสินทรัพย์หรือหนี้สินที่วัดมูลค่าด้วยมูลค่ายุติธรรมมีราคาเสนอซื้อและราคาเสนอขาย บริษัทวัดมูลค่าสินทรัพย์และสถานะการเป็นสินทรัพย์ด้วยราคาเสนอซื้อ และวัดมูลค่าหนี้สินและสถานะการเป็นหนี้สินด้วยราคาเสนอขาย

หลักฐานที่ดีที่สุดสำหรับมูลค่ายุติธรรมของเครื่องมือทางการเงิน ณ วันที่รับรู้รายการเมื่อเริ่มแรกคือราคาของการทำรายการ เช่น มูลค่ายุติธรรมของผลตอบแทนที่ให้หรือได้รับ หากบริษัทพิจารณาว่ามูลค่ายุติธรรม ณ วันที่รับรู้รายการเมื่อเริ่มแรกแตกต่างจากราคาของการทำรายการและมูลค่ายุติธรรมไม่ว่าจะได้มาจากราคาเสนอซื้อเสนอขายในตลาดที่มีสภาพคล่องสำหรับสินทรัพย์หรือหนี้สินที่เหมือนกันหรือโดยใช้เทคนิคการวัดมูลค่าซึ่งใช้ข้อมูลที่ไม่สามารถสังเกตได้ซึ่งตัดสินว่าไม่มีนัยสำคัญต่อการวัดมูลค่า ทำให้เครื่องมือทางการเงินวัดมูลค่า  
เมื่อเริ่มแรกด้วยมูลค่ายุติธรรมปรับด้วยผลต่างระหว่างมูลค่ายุติธรรม ณ วันที่รับรู้รายการเมื่อเริ่มแรกและราคาของการทำรายการ และรับรู้เป็นรายการรอตัดบัญชีซึ่งจะรับรู้ในกำไรหรือขาดทุนด้วยเกณฑ์ที่เหมาะสมตลอดอายุของเครื่องมือทางการเงินแต่ต้องไม่ช้ากว่าการวัดมูลค่ายุติธรรมที่ใช้หลักฐานสนับสนุนทั้งหมดจากข้อมูลที่สังเกตได้ในตลาดหรือเมื่อรายการดังกล่าวสิ้นสุดลง

การวัดมูลค่ายุติธรรมของสินทรัพย์หรือหนี้สิน บริษัทได้ใช้ข้อมูลที่สามารถสังเกตได้ให้มากที่สุดเท่าที่จะทำได้ มูลค่ายุติธรรมเหล่านี้ถูกจัดประเภทในแต่ละลำดับชั้นของมูลค่ายุติธรรมตามข้อมูลที่ใช้ในการประเมินมูลค่า ดังนี้

* ข้อมูลระดับ 1 เป็นราคาเสนอซื้อขาย (ไม่ต้องปรับปรุง) ในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน และกิจการสามารถเข้าถึงตลาดนั้น ณ วันที่วัดมูลค่า
* ข้อมูลระดับ 2 เป็นข้อมูลที่สังเกตได้โดยตรง (เช่น ราคาขาย) หรือโดยอ้อม (เช่น ได้มาจากราคา)สำหรับสินทรัพย์นั้นหรือหนี้สินนั้นนอกเหนือจากราคาเสนอซื้อขายซึ่งรวมอยู่ในข้อมูลระดับ 1
* ข้อมูลระดับ 3 เป็นข้อมูลที่ไม่สามารถสังเกตได้สำหรับสินทรัพย์หรือหนี้สินนั้น

หากข้อมูลที่นำมาใช้ในการวัดมูลค่ายุติธรรมของสินทรัพย์หรือหนี้สินถูกจัดประเภทลำดับชั้นของมูลค่ายุติธรรมที่แตกต่างกัน การวัดมูลค่ายุติธรรมโดยรวมจะถูกจัดประเภทในภาพรวมในระดับเดียวกันตามลำดับชั้นของมูลค่ายุติธรรมของข้อมูลที่อยู่ในระดับต่ำสุดที่มีนัยสำคัญสำหรับการวัดมูลค่ายุติธรรมโดยรวม

บริษัทรับรู้การโอนระหว่างลำดับชั้นของมูลค่ายุติธรรม ณ วันสิ้นรอบระยะเวลารายงานที่เกิดการโอนขึ้น

ข้อมูลเพิ่มเติมเกี่ยวกับข้อสมมติที่ใช้ในการวัดมูลค่ายุติธรรม อยู่ในหมายเหตุประกอบงบการเงินดังต่อไปนี้

|  |  |
| --- | --- |
| ข้อ 22 | การวัดมูลค่ายุติธรรมของเครื่องมือทางการเงิน |

1. **นโยบายการบัญชีที่สำคัญ**

นโยบายการบัญชีที่นำเสนอดังต่อไปนี้ได้ถือปฏิบัติโดยสม่ำเสมอสำหรับงบการเงินทุกรอบระยะเวลาที่รายงาน

* 1. เครื่องมือทางการเงิน
     1. ***การรับรู้รายการและการวัดมูลค่าเมื่อเริ่มแรก***

ลูกหนี้ธุรกิจหลักทรัพย์รับรู้รายการเมื่อเริ่มแรกเมื่อมีการออกตราสารเหล่านั้น สินทรัพย์ทางการเงินและหนี้สินทางการเงินอื่นๆ ทั้งหมดรับรู้รายการเมื่อเริ่มแรกเมื่อบริษัทเป็นคู่สัญญาตามข้อกำหนดของเครื่องมือทางการเงินนั้น

สินทรัพย์ทางการเงินและหนี้สินทางการเงิน (นอกเหนือจากลูกหนี้ธุรกิจหลักทรัพย์ที่ไม่มีองค์ประกอบเกี่ยวกับการจัดหาเงินที่มีนัยสำคัญ หรือวัดมูลค่าด้วยมูลค่ายุติธรรมผ่านกำไรหรือขาดทุน) จะวัดมูลค่าเมื่อเริ่มแรกด้วยมูลค่ายุติธรรมบวกต้นทุนการทำรายการซึ่งเกี่ยวข้องโดยตรงกับการได้มาหรือการออกตราสาร

ลูกหนี้ธุรกิจหลักทรัพย์ที่ไม่มีองค์ประกอบเกี่ยวกับการจัดหาเงินที่มีนัยสำคัญวัดมูลค่าเมื่อเริ่มแรกด้วยราคาของการทำรายการ

สินทรัพย์ทางการเงินและหนี้สินทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุนวัดมูลค่า  
เมื่อเริ่มแรกด้วยมูลค่ายุติธรรม

* + 1. ***การวัดมูลค่าภายหลัง***

*สินทรัพย์ทางการเงิน*

ณ วันที่รับรู้รายการเมื่อเริ่มแรก สินทรัพย์ทางการเงินจะถูกจัดประเภทรายการตามการวัดมูลค่า ได้แก่ การวัดมูลค่าด้วยราคาทุนตัดจำหน่าย มูลค่ายุติธรรมผ่านกำไรขาดทุนเบ็ดเสร็จอื่น หรือมูลค่ายุติธรรมผ่านกำไรหรือขาดทุน

สินทรัพย์ทางการเงินจะไม่ถูกจัดประเภทรายการใหม่ภายหลังการรับรู้รายการเมื่อเริ่มแรก เว้นแต่บริษัทมีการเปลี่ยนแปลงโมเดลธุรกิจในการบริหารสินทรัพย์ทางการเงิน ในกรณีดังกล่าวสินทรัพย์ทางการเงินที่ได้รับผลกระทบทั้งหมดจะถูกจัดประเภทรายการใหม่โดยทันทีเป็นต้นไปนับจากวันที่มีการเปลี่ยนแปลงการจัดประเภท

สินทรัพย์ทางการเงินที่ไม่ได้ถูกกำหนดให้วัดมูลค่ายุติธรรมผ่านกำไรหรือขาดทุนจะถูกวัดมูลค่าด้วยราคาทุน  
ตัดจำหน่ายหากเข้าเงื่อนไขทั้งสองข้อดังต่อไปนี้

- ถือครองสินทรัพย์ทางการเงินนั้นตามโมเดลธุรกิจที่มีวัตถุประสงค์เพื่อรับกระแสเงินสดตามสัญญา และ

- ข้อกำหนดตามสัญญาของสินทรัพย์ทางการเงินซึ่งทำให้เกิดกระแสเงินสด ซึ่งเป็นการจ่ายเพียงเงินต้นและดอกเบี้ยจากยอดคงเหลือของเงินต้นในวันที่กำหนดไว้

ตราสารหนี้ที่ไม่ได้ถูกกำหนดให้วัดมูลค่ายุติธรรมผ่านกำไรหรือขาดทุนจะวัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่นได้หากเข้าเงื่อนไขทั้งสองข้อดังต่อไปนี้

- ถือครองสินทรัพย์ทางการเงินนั้นตามโมเดลธุรกิจที่มีวัตถุประสงค์เพื่อรับกระแสเงินสดตามสัญญาและเพื่อขายสินทรัพย์ทางการเงิน และ

- ข้อกำหนดตามสัญญาของสินทรัพย์ทางการเงินซึ่งทำให้เกิดกระแสเงินสดซึ่งเป็นการจ่ายเพียงเงินต้นและดอกเบี้ยจากยอดคงเหลือของเงินต้นในวันที่กำหนดไว้

สินทรัพย์ทางการเงินทั้งหมดที่ไม่ได้จัดประเภทให้วัดมูลค่าด้วยราคาทุนตัดจำหน่ายหรือมูลค่ายุติธรรมผ่านกำไรขาดทุนเบ็ดเสร็จอื่นตามที่ได้อธิบายไว้ข้างต้น จะวัดมูลค่าด้วยมูลค่ายุติธรรมผ่านกำไรหรือขาดทุน

ณ วันที่รับรู้รายการเมื่อเริ่มแรก บริษัทสามารถเลือกให้สินทรัพย์ทางการเงินที่เข้าข้อกำหนดในการวัดมูลค่าด้วยราคาทุนตัดจำหน่ายหรือมูลค่ายุติธรรมผ่านกำไรขาดทุนเบ็ดเสร็จอื่น ถูกวัดมูลค่าด้วยมูลค่ายุติธรรมผ่านกำไรหรือขาดทุน หากการกำหนดดังกล่าวช่วยขจัดหรือลดความไม่สอดคล้องอย่างมีนัยสำคัญซึ่งอาจเกิดขึ้น

*สินทรัพย์ทางการเงิน - การประเมินว่ากระแสเงินสดตามสัญญาเป็นการจ่ายเพียงเงินต้นและดอกเบี้ยจากยอดคงเหลือของเงินต้นหรือไม่*

สำหรับวัตถุประสงค์ของการประเมินนี้

“เงินต้น” หมายถึง มูลค่ายุติธรรมของสินทรัพย์ทางการเงิน ณ วันที่รับรู้รายการเมื่อเริ่มแรก

“ดอกเบี้ย” หมายถึง สิ่งตอบแทนจากมูลค่าเงินตามเวลาและความเสี่ยงด้านเครดิตที่เกี่ยวข้องกับจำนวนเงินต้นที่ค้างชำระในช่วงระยะเวลาใดระยะเวลาหนึ่งและความเสี่ยงในการกู้ยืมโดยทั่วไป และต้นทุน (เช่น ความเสี่ยงด้านสภาพคล่องและค่าใช้จ่ายในการบริหาร) รวมถึงอัตรากำไรขั้นต้น

ในการประเมินว่ากระแสเงินสดตามสัญญาเป็นการจ่ายเพียงเงินต้นและดอกเบี้ยหรือไม่ บริษัทพิจารณาข้อกำหนดตามสัญญาของเครื่องมือทางการเงิน ซึ่งรวมถึงการประเมินว่าสินทรัพย์ทางการเงินประกอบด้วยข้อกำหนดตามสัญญาที่สามารถเปลี่ยนแปลงระยะเวลาและจำนวนเงินของกระแสเงินสดตามสัญญา ซึ่งอาจ  
ทำให้ไม่เข้าเงื่อนไข ในการประเมินบริษัทพิจารณาถึง

- เหตุการณ์ที่อาจเกิดขึ้นซึ่งเป็นเหตุให้มีการเปลี่ยนแปลงจำนวนเงินและเวลาของกระแสเงินสด

- เงื่อนไขที่อาจเปลี่ยนแปลงอัตราดอกเบี้ยตามสัญญา ซึ่งรวมถึงอัตราดอกเบี้ยผันแปร และ

- เงื่อนไขเมื่อสิทธิเรียกร้องของบริษัทถูกจำกัดเฉพาะกระแสเงินสดจากสินทรัพย์ตามที่กำหนด (เช่น สินทรัพย์ทางการเงินที่ผู้ให้กู้ไม่มีสิทธิไล่เบี้ย)

*สินทรัพย์ทางการเงิน – การวัดมูลค่าภายหลังและกำไรและขาดทุน*

สินทรัพย์ทางการเงินที่วัดมูลค่าด้วยราคาทุนตัดจำหน่าย

สินทรัพย์เหล่านี้วัดมูลค่าในภายหลังด้วยราคาทุนตัดจำหน่ายโดยวิธีอัตราดอกเบี้ยที่แท้จริง ราคาทุนตัดจำหน่ายลดลงด้วยผลขาดทุนจากการด้อยค่า รายได้ดอกเบี้ย กำไรและขาดทุนจากอัตราแลกเปลี่ยน และผลขาดทุนจากการด้อยค่ารับรู้ในกำไรหรือขาดทุน กำไรหรือขาดทุนที่เกิดจากการตัดรายการออกจากบัญชีรับรู้ในกำไรหรือขาดทุน

*หนี้สินทางการเงิน – การวัดมูลค่าในภายหลังและกำไรและขาดทุน*

หนี้สินทางการเงินวัดมูลค่าด้วยราคาทุนตัดจำหน่ายหรือมูลค่ายุติธรรมผ่านกำไรหรือขาดทุน

หนี้สินทางการเงินจะถูกจัดประเภทให้วัดมูลค่ายุติธรรมผ่านกำไรหรือขาดทุนหากให้ถือไว้เพื่อค้า ถือเป็นอนุพันธ์หรือกำหนดให้วัดมูลค่าเมื่อเริ่มแรกด้วยวิธีดังกล่าว

หนี้สินทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุนจะวัดมูลค่าด้วยมูลค่ายุติธรรมและรับรู้กำไรและขาดทุนสุทธิ รวมถึงดอกเบี้ยจ่ายในกำไรหรือขาดทุน

หนี้สินทางการเงินอื่นที่วัดมูลค่าภายหลังด้วยราคาทุนตัดจำหน่ายด้วยวิธีดอกเบี้ยที่แท้จริง ดอกเบี้ยจ่ายและกำไรและขาดทุนจากอัตราแลกเปลี่ยนรับรู้ในกำไรหรือขาดทุน กำไรหรือขาดทุนที่เกิดจากการตัดรายการออกจากบัญชีให้รับรู้ในกำไรหรือขาดทุน

* + 1. ***การตัดรายการออกจากบัญชี***

*สินทรัพย์ทางการเงิน*

บริษัทตัดรายการสินทรัพย์ทางการเงินออกจากบัญชีเมื่อสิทธิตามสัญญาที่จะได้รับกระแสเงินสดจากสินทรัพย์ทางการเงินหมดอายุหรือมีการโอนสิทธิในการรับกระแสเงินสดตามสัญญาในธุรกรรมซึ่งความเสี่ยงและผลตอบแทนของความเป็นเจ้าของเกือบทั้งหมดของสินทรัพย์ทางการเงินได้ถูกโอน หรือในกรณีที่บริษัทไม่ได้ทั้งโอนหรือคงไว้ซึ่งความเสี่ยงและผลตอบแทนของความเป็นเจ้าของเกือบทั้งหมดและไม่ได้คงไว้ซึ่งการควบคุมในสินทรัพย์ทางการเงิน

บริษัทเข้าทำธุรกรรมซึ่งมีการโอนสินทรัพย์ที่รับรู้ในงบแสดงฐานะการเงินแต่ยังคงความเสี่ยงและผลตอบแทนของความเป็นเจ้าของทั้งหมดหรือเกือบทั้งหมดในสินทรัพย์ที่โอนหรือบางส่วนของสินทรัพย์ ในกรณีนี้สินทรัพย์ที่โอนจะไม่ถูกตัดรายการออกจากบัญชี

*หนี้สินทางการเงิน*

บริษัทตัดรายการหนี้สินทางการเงินออกจากบัญชีเมื่อภาระผูกพันตามสัญญาสิ้นสุดลง ยกเลิก หรือหมดอายุ บริษัทตัดรายการหนี้สินทางการเงินออกจากบัญชีหากมีการเปลี่ยนแปลงเงื่อนไขและกระแสเงินสดจากการเปลี่ยนแปลงหนี้สินมีความแตกต่างอย่างมีนัยสำคัญ โดยรับรู้หนี้สินทางการเงินใหม่ด้วยมูลค่ายุติธรรมที่สะท้อนเงื่อนไขที่เปลี่ยนแปลงแล้ว

การตัดรายการหนี้สินทางการเงินออกจากบัญชี ผลต่างระหว่างมูลค่าตามบัญชีที่ตัดรายการและสิ่งตอบแทนที่ต้องจ่าย (รวมถึงสินทรัพย์ที่ไม่ใช่เงินสดที่ได้โอนไปหรือหนี้สินที่รับมา) รับรู้ในกำไรหรือขาดทุน

* + 1. ***การหักกลบ***

สินทรัพย์ทางการเงินและหนี้สินทางการเงินจะหักกลบกันเพื่อรายงานในงบแสดงฐานะการเงินด้วยจำนวนสุทธิต่อเมื่อบริษัทมีสิทธิบังคับใช้ตามกฎหมายในการหักกลบจำนวนเงินที่รับรู้ และบริษัทตั้งใจที่จะชำระด้วยจำนวนเงินสุทธิ หรือตั้งใจที่จะรับสินทรัพย์และชำระหนี้สินพร้อมกัน

* 1. รายได้

*รายได้ค่านายหน้า*

รายได้ค่านายหน้ารับรู้เป็นรายได้ ณ วันที่เกิดรายการ

*รายได้ดอกเบี้ย*

รายได้ดอกเบี้ยบันทึกในกำไรหรือขาดทุนตามเกณฑ์คงค้าง โดยคำนึงถึงอัตราผลตอบแทนที่แท้จริง

* 1. ค่าใช้จ่าย

ค่าใช้จ่ายบันทึกในกำไรหรือขาดทุนตามเกณฑ์คงค้าง

*ต้นทุนทางการเงิน*

ดอกเบี้ยจ่ายและค่าใช้จ่ายในทำนองเดียวกันบันทึกในกำไรหรือขาดทุนในงวดที่ค่าใช้จ่ายดังกล่าวเกิดขึ้น

* 1. เงินสดและรายการเทียบเท่าเงินสด

เงินสดและรายการเทียบเท่าเงินสดในงบกระแสเงินสด ประกอบด้วยยอดเงินสด เช็คที่ถึงกำหนดชำระแต่ยังมิได้นำฝาก ยอดเงินฝากธนาคารประเภทเผื่อเรียก และเงินลงทุนระยะสั้นที่มีสภาพคล่องสูงซึ่งถึงกำหนดจ่ายคืนภายในระยะเวลาไม่เกิน 3 เดือน นับจากวันที่ได้มา และไม่มีข้อจำกัดในการเบิกใช้

* 1. ลูกหนี้ธุรกิจหลักทรัพย์

ลูกหนี้ธุรกิจหลักทรัพย์ ได้แก่ ลูกหนี้ค่านายหน้าจากการซื้อขายหลักทรัพย์

ลูกหนี้ธุรกิจหลักทรัพย์แสดงมูลค่าตามจำนวนมูลค่าสุทธิที่จะได้รับ

* 1. ค่าเผื่อผลขาดทุนด้านเครดิตที่คาดว่าจะเกิดขึ้น

ค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้ธุรกิจหลักทรัพย์จะถูกวัดมูลค่าใหม่ทุกวันที่รายงาน เพื่อให้สะท้อนการเปลี่ยนแปลงของความเสี่ยงด้านเครดิตจากที่เคยรับรู้เมื่อเริ่มแรก

บริษัทรับรู้ผลขาดทุนด้านเครดิตที่คาดว่าจะเกิดขึ้นของลูกหนี้ธุรกิจหลักทรัพย์ตลอดอายุของลูกหนี้

* 1. การด้อยค่าสินทรัพย์ทางการเงิน

บริษัทรับรู้ค่าเผื่อผลขาดทุนด้านเครดิตที่คาดว่าจะเกิดขึ้นสำหรับสินทรัพย์ทางการเงินที่วัดมูลค่าด้วยราคาทุน  
ตัดจำหน่าย (รวมถึง เงินสดและรายการเทียบเท่าเงินสด ลูกหนี้ธุรกิจหลักทรัพย์และลูกหนี้อื่น) ผ่านกำไรหรือขาดทุน

*การวัดมูลค่าผลขาดทุนด้านเครดิตที่คาดว่าจะเกิดขึ้น*

ผลขาดทุนด้านเครดิตที่คาดว่าจะเกิดขึ้นเป็นการประมาณผลขาดทุนด้านเครดิตด้วยความน่าจะเป็นถ่วงน้ำหนัก ผลขาดทุนด้านเครดิตคำนวณโดยใช้มูลค่าปัจจุบันของจำนวนเงินที่คาดว่าจะไม่ได้รับ (เช่น ผลต่างระหว่างกระแสเงินสดที่กิจการจะต้องจ่ายตามสัญญาและกระแสเงินสดที่บริษัทคาดว่าจะได้รับ) ผลขาดทุนด้านเครดิตที่คาดว่าจะเกิดขึ้นคิดลดด้วยอัตราดอกเบี้ยที่แท้จริงของสินทรัพย์ทางการเงิน

การวัดมูลค่าผลขาดทุนด้านเครดิตนั้นคำนวณดังต่อไปนี้

- ผลขาดทุนด้านเครดิตที่คาดว่าจะเกิดขึ้นในอีก 12 เดือนข้างหน้า ผลขาดทุนดังกล่าวประมาณจากผลขาดทุน  
ที่คาดว่าจะเกิดขึ้นจากการผิดเงื่อนไขตามสัญญาที่คาดว่าจะเกิดขึ้นในอีก 12 เดือนข้างหน้าภายหลังวันสิ้นรอบระยะเวลาที่รายงานหรือ

- ผลขาดทุนด้านเครดิตที่คาดว่าจะเกิดขึ้นตลอดอายุของสัญญา ผลขาดทุนดังกล่าวประมาณจากผลขาดทุนที่คาดว่าจะเกิดขึ้นจากการผิดเงื่อนไขตามสัญญาที่คาดว่าจะเกิดขึ้นในช่วงระยะเวลาทั้งหมดที่เหลืออยู่ของสัญญา

ลูกหนี้ธุรกิจหลักทรัพยวัดมูลค่าผลขาดทุนด้วยผลขาดทุนด้านเครดิตที่คาดว่าจะเกิดขึ้นตลอดอายุของสัญญา   
ผลขาดทุนด้านเครดิตที่คาดว่าจะเกิดขึ้นประมาณการโดยใช้ตารางการตั้งสำรอง ซึ่งวิธีดังกล่าวมีการนำข้อมูล  
ผลขาดทุนที่เกิดขึ้นในอดีต การปรับปรุงปัจจัยที่มีความเฉพาะเจาะจงกับลูกหนี้นั้น ๆ และการประเมินทั้งข้อมูลสภาวการณ์เศรษฐกิจในปัจจุบันและข้อมูลคาดการณ์สภาวการณ์เศรษฐกิจทั่วไปในอนาคต ณ วันที่รายงาน

สินทรัพย์ทางการเงินอื่น บริษัทรับรู้ผลขาดทุนด้านเครดิตที่คาดว่าจะเกิดขึ้นด้วยผลขาดทุนด้านเครดิตที่คาดว่า  
จะเกิดขึ้นในอีก 12 เดือนข้างหน้า ยกเว้นสินทรัพย์ทางการเงินที่มีการเพิ่มขึ้นอย่างมีนัยสำคัญของความเสี่ยงด้านเครดิตนับแต่การรับรู้รายการเมื่อเริ่มแรกหรือเป็นสินทรัพย์ทางการเงินที่มีการด้อยค่าด้านเครดิต ซึ่งกรณีดังกล่าวจะวัดค่าเผื่อผลขาดทุนด้วยผลขาดทุนด้านเครดิตที่คาดว่าจะเกิดขึ้นตลอดอายุของสัญญา

ระยะเวลาสูงสุดที่ใช้ในการประมาณผลขาดทุนด้านเครดิตที่คาดว่าจะเกิดขึ้นพิจารณาจากระยะเวลาที่ยาวที่สุดตามสัญญาที่บริษัทมีฐานะเปิดต่อความเสี่ยงด้านเครดิต

บริษัทพิจารณาว่าความเสี่ยงด้านเครดิตของสินทรัพย์ทางการเงินเพิ่มขึ้นอย่างมีนัยสำคัญหากมีการเปลี่ยนแปลงของอันดับความน่าเชื่อถือที่ลดระดับลงอย่างมีนัยสำคัญ มีการดำเนินงานที่ถดถอยอย่างมีนัยสำคัญของลูกหนี้ หรือมีการเปลี่ยนแปลงหรือคาดการณ์การเปลี่ยนแปลงของเทคโนโลยี ตลาด สภาวการณ์ทางเศรษฐกิจหรือกฎหมายที่ส่งผลในทางลบอย่างมีนัยสำคัญต่อความสามารถของลูกหนี้ในการจ่ายชำระภาระผูกพันให้กับบริษัท

บริษัทพิจารณาว่าสินทรัพย์ทางการเงินจะเกิดการผิดสัญญาเมื่อ

- ผู้กู้ไม่สามารถจ่ายชำระภาระผูกพันด้านเครดิตให้แก่บริษัทได้เต็มจำนวน อีกทั้งบริษัทไม่มีสิทธิในการไล่เบี้ย เช่น การยึดหลักประกัน (หากมีการวางหลักประกัน) หรือ

- สินทรัพย์ทางการเงินค้างชำระเกินกว่า 90 วัน

การประเมินการเพิ่มขึ้นของความเสี่ยงด้านเครดิตอย่างมีนัยสำคัญนั้นมีการประเมินทั้งแบบเป็นรายลูกหนี้หรือแบบกลุ่ม ขึ้นอยู่กับลักษณะของเครื่องมือทางการเงิน หากการประเมินความเสี่ยงเป็นการประเมินแบบกลุ่ม  
ต้องมีการจัดกลุ่มเครื่องมือทางการเงินตามลักษณะความเสี่ยงด้านเครดิตที่คล้ายคลึงกัน เช่น สถานการณ์ค้างชำระและอันดับความน่าเชื่อถือ

ผลขาดทุนด้านเครดิตที่คาดว่าจะเกิดขึ้นมีการประเมินใหม่ ณ สิ้นรอบระยะเวลาที่รายงาน เพื่อสะท้อนการเปลี่ยนแปลงของความเสี่ยงด้านเครดิตของเครื่องมือทางการเงินนับจากวันที่รับรู้รายการเมื่อเริ่มแรก การเพิ่มขึ้นของค่าเผื่อผลขาดทุนแสดงเป็นขาดทุนจากการด้อยค่าในกำไรหรือขาดทุน ค่าเผื่อผลขาดทุนแสดงเป็นรายการหักออกจากมูลค่าตามบัญชีขั้นต้นของสินทรัพย์ทางการเงิน

*สินทรัพย์ทางการเงินที่มีการด้อยค่าด้านเครดิต*

ณ วันที่รายงาน บริษัทประเมินว่าสินทรัพย์ทางการเงินที่วัดมูลค่าด้วยราคาทุนตัดจำหน่ายและตราสารหนี้ที่  
วัดมูลค่าด้วยมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่นเกิดการด้อยค่าด้านเครดิตหรือไม่ สินทรัพย์ทางการเงินมีการด้อยค่าด้านเครดิตเมื่อเกิดเหตุการณ์ใดเหตุการณ์หนึ่งหรือมากกว่าหนึ่งเหตุการณ์ ซึ่งส่งผลกระทบเชิงลบต่อกระแสเงินสดที่คาดว่าจะเกิดขึ้นในอนาคตของสินทรัพย์ทางการเงิน สถานการณ์ที่เป็นข้อบ่งชี้ว่าสินทรัพย์ทางการเงินเกิดการด้อยค่าด้านเครดิตรวมถึงการที่ลูกหนี้ประสบปัญหาทางการเงินอย่างมีนัยสำคัญ การผิดสัญญา เช่น การค้างชำระเกินกว่า 90 วัน มีความเป็นไปได้ที่ลูกหนี้จะเข้าสู่การล้มละลาย เป็นต้น

*การตัดจำหน่าย*

มูลค่าตามบัญชีขั้นต้นของสินทรัพย์ทางการเงินจะถูกตัดจำหน่ายเมื่อบริษัทไม่สามารถคาดการณ์ได้อย่างสมเหตุสมผลว่าจะได้รับคืนเงิน หากมีการรับเงินคืนในภายหลังจากสินทรัพย์ที่มีการตัดจำหน่ายแล้วจะรับรู้เป็นการกลับรายการการด้อยค่าในกำไรหรือขาดทุนในงวดที่ได้รับคืน

* 1. การด้อยค่าสินทรัพย์ที่ไม่ใช่สินทรัพย์ทางการเงิน

**ยอดสินทรัพย์คงเหลือตามบัญชีของบริษัทได้รับการทบทวน ณ ทุกวันที่รายงานว่ามีข้อบ่งชี้เรื่องการด้อยค่าหรือไม่  
ในกรณีที่มีข้อบ่งชี้จะทำการประมาณมูลค่าสินทรัพย์ที่คาดว่าจะได้รับคืน**

**ขาดทุนจากการด้อยค่ารับรู้เมื่อมูลค่าตามบัญชีของสินทรัพย์ หรือมูลค่าตามบัญชีของหน่วยสินทรัพย์ที่ก่อให้เกิดเงินสดสูงกว่ามูลค่าที่จะได้รับคืน ขาดทุนจากการด้อยค่าบันทึกในกำไรหรือขาดทุน**

การคำนวณมูลค่าที่คาดว่าจะได้รับคืน

**มูลค่าที่คาดว่าจะได้รับคืนของสินทรัพย์ที่ไม่ใช่สินทรัพย์ทางการเงินหมายถึง มูลค่าจากการใช้ของสินทรัพย์  
หรือมูลค่ายุติธรรมของสินทรัพย์หักต้นทุนในการขายแล้วแต่มูลค่าใดจะสูงกว่า ในการประเมินมูลค่าจากการใช้ของสินทรัพย์ ประมาณการกระแสเงินสดที่จะได้รับในอนาคตจะคิดลดเป็นมูลค่าปัจจุบันโดยใช้อัตราคิดลด  
ก่อนคำนึงภาษีเงินได้เพื่อให้สะท้อนมูลค่าที่อาจประเมินได้ในตลาดปัจจุบัน ซึ่งแปรไปตามเวลาและความเสี่ยง  
ที่มีต่อสินทรัพย์ สำหรับสินทรัพย์ที่ไม่ก่อให้เกิดกระแสเงินสดรับโดยอิสระจากสินทรัพย์อื่น จะพิจารณามูลค่าที่  
คาดว่าจะได้รับคืนรวมกับหน่วยสินทรัพย์ที่ก่อให้เกิดเงินสดที่สินทรัพย์นั้นเกี่ยวข้องด้วย**

การกลับรายการด้อยค่า

**ขาดทุนจากการด้อยค่าของสินทรัพย์ที่ไม่ใช่สินทรัพย์ทางการเงินอื่นๆ ที่เคยรับรู้ในงวดก่อนจะถูกประเมินทุกรอบระยะเวลารายงานว่ามีข้อบ่งชี้เรื่องการด้อยค่าหรือไม่ ซึ่งหากมีการเปลี่ยนแปลงประมาณการที่ใช้ในการคำนวณมูลค่าที่คาดว่าจะได้รับคืน ขาดทุนจากการด้อยค่าจะถูกกลับรายการเพียงเท่าที่มูลค่าตามบัญชีของสินทรัพย์ไม่เกินกว่ามูลค่าตามบัญชีภายหลังหักค่าเสื่อมราคาหรือค่าตัดจำหน่าย เสมือนหนึ่งไม่เคยมีการบันทึกขาดทุนจากการด้อยค่ามาก่อน**

* 1. ผลประโยชน์พนักงาน

*ก) ผลประโยชน์ระยะสั้นของพนักงาน*

**ภาระผูกพันของผลประโยชน์ระยะสั้นของพนักงานซึ่งประกอบด้วย เงินเดือน ค่าแรง โบนัสและเงินสมทบกองทุนประกันสังคม วัดมูลค่าโดยมิได้คิดลดกระแสเงินสดและเป็นค่าใช้จ่ายเมื่อพนักงานทำงานให้ หนี้สินรับรู้ด้วยมูลค่าที่คาดว่าจะจ่ายชำระ หากบริษัทมีภาระผูกพันตามกฎหมายหรือภาระผูกพันโดยอนุมานที่จะต้องจ่าย  
อันเป็นผลมาจากการที่พนักงานได้ทำงานให้ในอดีต และภาระผูกพันนี้สามารถประมาณได้อย่างสมเหตุสมผล**

*ข) ผลประโยชน์หลังออกจากงานของพนักงาน*

**บริษัทได้บันทึกผลประโยชน์หลังออกจากงานของพนักงานจากการตั้งโครงการสมทบเงิน (ภายใต้ข้อกำหนดตามพระราชบัญญัติกองทุนสำรองเลี้ยงชีพ พ.ศ. 2530) และโครงการผลประโยชน์ที่กำหนดไว้ (ภาระผูกพันเมื่อพนักงานเกษียณอายุตามพระราชบัญญัติคุ้มครองแรงงาน พ.ศ. 2541)**

- โครงการสมทบเงิน

โครงการสมทบเงินเป็นโครงการผลประโยชน์หลังออกจากงานของพนักงาน ซึ่งกิจการจ่ายสมทบเป็นจำนวนเงินที่แน่นอนไปอีกกิจการหนึ่งแยกต่างหาก (กองทุนสำรองเลี้ยงชีพ) และจะไม่มีภาระผูกพันตามกฎหมายหรือภาระผูกพันโดยอนุมานที่จะต้องจ่ายสมทบเพิ่มเติม ภาระผูกพันในการสมทบเข้าโครงการสมทบเงินจะถูกรับรู้เป็นค่าใช้จ่ายพนักงานในกำไรขาดทุนในรอบระยะเวลาที่พนักงานได้ทำงานให้แก่กิจการ

- โครงการผลประโยชน์ที่กำหนดไว้

โครงการผลประโยชน์ที่กำหนดไว้เป็นโครงการผลประโยชน์หลังออกจากงานนอกเหนือจากโครงการสมทบเงิน ภาระผูกพันสุทธิของบริษัทจากโครงการผลประโยชน์ที่กำหนดไว้ถูกคำนวณจากการประมาณผลประโยชน์ในอนาคตที่เกิดจากการทำงานของพนักงานในปัจจุบันและในงวดก่อนๆ ผลประโยชน์ดังกล่าวได้มีการคิดลดกระแสเงินสดเพื่อให้เป็นมูลค่าปัจจุบันโดยใช้อัตรา ณ วันที่รายงานของพันธบัตรรัฐบาล ซึ่งมีระยะเวลาครบกำหนดใกล้เคียงกับระยะเวลาครบกำหนดชำระภาระพูกพันของบริษัท และมีสกุลเงินเดียวกับสกุลเงินของผลประโยชน์ที่คาดว่าจะจ่าย การคำนวณนั้นจัดทำโดยนักคณิตศาสตร์ประกันภัย โดยใช้วิธี  
คิดลดแต่ละหน่วยที่ประมาณการไว้

บริษัทรับรู้กำไรขาดทุนจากการประมาณการตามหลักคณิตศาสตร์ประกันภัยทั้งหมดที่เกิดขึ้นจากโครงการผลประโยชน์ในกำไรขาดทุนเบ็ดเสร็จอื่นทันที

* 1. ประมาณการหนี้สิน

**ประมาณการหนี้สินจะรับรู้เมื่อบริษัทมีภาระหนี้สินตามกฎหมายที่เกิดขึ้นในปัจจุบัน หรือที่ก่อตัวขึ้นอันเป็นผลมาจากเหตุการณ์ในอดีต และมีความเป็นไปได้ค่อนข้างแน่นอนว่าประโยชน์เชิงเศรษฐกิจจะต้องถูกจ่ายไปเพื่อชำระภาระหนี้สินดังกล่าว**และบริษัทสามารถประมาณมูลค่าภาระหนี้สินนั้นได้อย่างน่าเชื่อถือ

* 1. ***ภาษีเงินได้***

ค่าใช้จ่ายภาษีเงินได้สำหรับปีประกอบด้วยภาษีเงินได้ของปีปัจจุบันและภาษีเงินได้รอการตัดบัญชี ภาษีเงินได้ของปีปัจจุบันและภาษีเงินได้รอการตัดบัญชีรับรู้ในกำไรหรือขาดทุนเว้นแต่ในส่วนที่เกี่ยวกับรายการที่รับรู้โดยตรงในส่วนของเจ้าของหรือกำไรขาดทุนเบ็ดเสร็จอื่น

*ภาษีเงินได้ของปีปัจจุบัน*

ภาษีเงินได้ของปีปัจจุบัน ได้แก่ ภาษีที่คาดว่าจะจ่ายชำระหรือได้รับชำระ โดยคำนวณจากกำไรหรือขาดทุนประจำปีที่ต้องเสียภาษี โดยใช้อัตราภาษีที่ประกาศใช้หรือที่คาดว่ามีผลบังคับใช้ณ วันที่รายงาน ตลอดจนการปรับปรุงทางภาษีที่เกี่ยวกับรายการในงวดก่อน ๆ

*ภาษีเงินได้รอการตัดบัญชี*

ภาษีเงินได้รอการตัดบัญชีบันทึกโดยคำนวณจากผลแตกต่างชั่วคราวที่เกิดขึ้นระหว่างมูลค่าตามบัญชีของสินทรัพย์และหนี้สินและจำนวนที่ใช้เพื่อความมุ่งหมายทางภาษี

การวัดมูลค่าของสินทรัพย์และหนี้สินภาษีเงินได้รอการตัดบัญชีต้องสะท้อนถึงผลกระทบทางภาษีที่จะเกิดจากลักษณะวิธีการที่บริษัทคาดว่าจะได้รับผลประโยชน์จากสินทรัพย์หรือจะจ่ายชำระหนี้สินตามมูลค่าตามบัญชี   
ณ วันสิ้นรอบระยะเวลาที่รายงาน

ภาษีเงินได้รอการตัดบัญชีวัดมูลค่าโดยใช้อัตราภาษีที่คาดว่าจะใช้กับผลแตกต่างชั่วคราวเมื่อมีการกลับรายการ โดยใช้อัตราภาษีที่ประกาศใช้หรือที่คาดว่ามีผลบังคับใช้ณ วันที่รายงาน

ในการกำหนดมูลค่าของภาษีเงินได้ของปีปัจจุบันและภาษีเงินได้รอการตัดบัญชี บริษัทต้องคำนึงถึงผลกระทบของสถานการณ์ทางภาษีที่ไม่แน่นอนและอาจทำให้จำนวนภาษีที่ต้องจ่ายเพิ่มขึ้น และมีดอกเบี้ยที่ต้องชำระ บริษัทเชื่อว่าได้ตั้งภาษีเงินได้ค้างจ่ายเพียงพอสำหรับภาษีเงินได้ที่จะจ่ายในอนาคต ซึ่งเกิดจากการประเมินผลกระทบจากหลายปัจจัย รวมถึงการตีความทางกฎหมายภาษี และจากประสบการณ์ในอดีต การประเมินนี้อยู่บนพื้นฐานการประมาณการและข้อสมมติฐาน และอาจจะเกี่ยวข้องกับการตัดสินใจเกี่ยวกับเหตุการณ์ในอนาคต ข้อมูลใหม่ๆ อาจจะทำให้บริษัทเปลี่ยนการตัดสินใจโดยขึ้นอยู่กับความเพียงพอของภาษีเงินได้ค้างจ่ายที่มีอยู่   
การเปลี่ยนแปลงในภาษีเงินได้ค้างจ่ายจะกระทบต่อค่าใช้จ่ายภาษีเงินได้ในงวดที่เกิดการเปลี่ยนแปลง

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีสามารถหักกลบได้เมื่อกิจการมีสิทธิตามกฎหมายที่จะนำสินทรัพย์ภาษีเงินได้ของปีปัจจุบันมาหักกลบกับหนี้สินภาษีเงินได้ของปีปัจจุบันและภาษีเงินได้นี้ประเมินโดยหน่วยงานจัดเก็บภาษีหน่วยงานเดียวกันสำหรับหน่วยภาษีเดียวกันหรือหน่วยภาษีต่างกัน สำหรับหน่วยภาษีต่างกันนั้นกิจการมีความตั้งใจจะจ่ายชำระหนี้สินและสินทรัพย์ภาษีเงินได้ของปีปัจจุบัน  
ด้วยยอดสุทธิหรือตั้งใจจะรับคืนสินทรัพย์และจ่ายชำระหนี้สินในเวลาเดียวกัน

สินทรัพย์ภาษีเงินได้รอการตัดบัญชีจะบันทึกต่อเมื่อมีความเป็นไปได้ค่อนข้างแน่ว่ากำไรเพื่อเสียภาษีในอนาคตจะมีจำนวนเพียงพอกับการใช้ประโยชน์จากผลแตกต่างชั่วคราวดังกล่าว สินทรัพย์ภาษีเงินได้รอการตัดบัญชีจะถูกทบทวน ณ ทุกวันที่รายงานและจะถูกปรับลดลงเท่าที่ประโยชน์ทางภาษีจะมีโอกาสถูกใช้จริง

* 1. ***กำไร(ขาดทุน)ต่อหุ้นขั้นพื้นฐาน***

กำไร(ขาดทุน)ต่อหุ้นขั้นพื้นฐานคำนวณโดยการหารกำไร(ขาดทุน)ของผู้ถือหุ้นสามัญของบริษัท ด้วยจำนวนหุ้นสามัญที่ออกจำหน่ายระหว่างปี

* 1. ***รายงานทางการเงินจำแนกตามส่วนงาน***

ผลการดำเนินงานของส่วนงานที่รายงานต่อคณะกรรมการบริษัท (ผู้มีอำนาจตัดสินใจสูงสุดด้านการดำเนินงาน) จะแสดงถึงรายการที่เกิดขึ้นจากส่วนงานดำเนินงานนั้นโดยตรงรวมถึงรายการที่ได้รับการปันส่วนอย่างสมเหตุสมผล

* 1. ***บุคคลหรือกิจการที่เกี่ยวข้องกัน***

**บุคคลหรือกิจการที่เกี่ยวข้องกัน หมายถึง บุคคลหรือกิจการที่มีอำนาจควบคุมร่วมกันทั้งทางตรงและทางอ้อมหรือมีอิทธิพลอย่างมีสาระสำคัญในการตัดสินใจทางการเงินและการบริหารของบริษัทหรือบุคคลหรือกิจการที่อยู่ภายใต้การควบคุมเดียวกันหรืออยู่ภายใต้อิทธิพลอย่างมีนัยสำคัญเดียวกันกับบริษัท หรือบริษัทมีอำนาจควบคุมหรือควบคุมร่วมกันทั้งทางตรงและทางอ้อม หรือมีอิทธิพลอย่างมีสาระสำคัญในการตัดสินใจทางการเงินและบริหารต่อบุคคลหรือกิจการนั้น**

1. **การบริหารความเสี่ยง**

*นโยบายการบริหารความเสี่ยง*

เครื่องมือทางการเงินที่สำคัญของบริษัทประกอบด้วยเงินสดและรายการเทียบเท่าเงินสด และลูกหนี้ธุรกิจหลักทรัพย์ บริษัทมีความเสี่ยงที่เกี่ยวข้องกับเครื่องมือทางการเงินดังกล่าว และมีนโยบายการบริหารความเสี่ยง ดังนี้

*ความเสี่ยงด้านการให้สินเชื่อ*

บริษัทมีความเสี่ยงด้านการให้สินเชื่อที่เกี่ยวเนื่องกับลูกหนี้ธุรกิจหลักทรัพย์ อย่างไรก็ตาม เนื่องจากบริษัทมีนโยบายในการให้สินเชื่อที่ระมัดระวังและลูกค้าทั้งหมดเป็นสถาบันการเงิน ดังนั้น บริษัทจึงไม่คาดว่าจะได้รับความเสียหายที่เป็นสาระสำคัญจากการให้สินเชื่อ ซึ่งจำนวนเงินสูงสุดที่บริษัทอาจต้องสูญเสียจากการให้สินเชื่อคือมูลค่าตามบัญชีของลูกหนี้ธุรกิจหลักทรัพย์ที่แสดงอยู่ในงบแสดงฐานะการเงิน

*ความเสี่ยงจากอัตราดอกเบี้ย*

บริษัทมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงิน อย่างไรก็ตาม เนื่องจากสินทรัพย์ทางการเงินดังกล่าวส่วนใหญ่มีอัตราดอกเบี้ยที่ปรับขึ้นลงตามอัตราตลาด หรือมีอัตราดอกเบี้ยคงที่  
ซึ่งใกล้เคียงกับอัตราตลาดในปัจจุบันและมีวันที่ที่ครบกำหนดภายในหนึ่งปีนับจากวันสิ้นรอบระยะเวลารายงาน ดังนั้น ความเสี่ยงจากอัตราดอกเบี้ยของบริษัทจึงอยู่ในระดับต่ำ

ณ วันที่ 31 ธันวาคม 2566 และ2565 สินทรัพย์และหนี้สินทางการเงินที่สำคัญสามารถจัดตามประเภทอัตราดอกเบี้ย และสำหรับสินทรัพย์ทางการเงินที่มีอัตราดอกเบี้ยคงที่สามารถแยกตามวันที่ครบกำหนดหรือวันที่มี  
การกำหนดอัตราดอกเบี้ยใหม่ (หากวันที่มีการกำหนดอัตราดอกเบี้ยใหม่ถึงก่อน) ได้ดังนี้

|  |  |  |  |  |  |  |
| --- | --- | --- | --- | --- | --- | --- |
|  | ยอดคงเหลือของเครื่องมือทางการเงิน | | | |  | |
|  | มีอัตราดอกเบี้ย | มีอัตราดอกเบี้ยคงที่และ มีระยะเวลาการกำหนด |  |  | อัตราดอกเบี้ย | |
|  | ปรับขึ้นลงตาม | อัตราดอกเบี้ยใหม่หรือ | ไม่มีอัตรา |  | อัตรา | อัตรา |
|  | อัตราตลาด | วันครบกำหนดน้อยกว่า 1 ปี | ดอกเบี้ย | รวม | ลอยตัว | คงที่ |
|  | *(พันบาท)* | | | | *(ร้อยละต่อปี)* | |
| ***2566*** |  |  |  |  |  |  |
| **สินทรัพย์ทางการเงิน** |  |  |  |  |  |  |
| เงินสดและรายการเทียบเท่าเงินสด | 2,383 | 11,976 | 190 | 14,549 | 0.35-0.60 | 0.15-0.75 |
| ลูกหนี้ธุรกิจหลักทรัพย์ | - | - | 1,241 | 1,241 | - | - |
|  |  |  |  |  |  |  |
| ***2565*** |  |  |  |  |  |  |
| **สินทรัพย์ทางการเงิน** |  |  |  |  |  |  |
| เงินสดและรายการเทียบเท่าเงินสด | 1,897 | 11,929 | 4 | 13,830 | 0.15-0.35 | 0.15 |
| ลูกหนี้ธุรกิจหลักทรัพย์ | - | - | 877 | 877 | - | - |

***ความเสี่ยงด้านสภาพคล่อง***

ความเสี่ยงด้านสภาพคล่อง คือ ความเสี่ยงที่บริษัทจะไม่สามารถปฏิบัติตามภาระผูกพันได้เมื่อครบกำหนด เนื่องจากไม่สามารถเปลี่ยนสินทรัพย์เป็นเงินสดได้ หรือไม่สามารถจัดหาเงินได้เพียงพอตามความต้องการ  
ในเวลาที่เหมาะสม ซึ่งอาจทำให้เกิดความเสียหายได้

วันที่ที่ครบกำหนดของเครื่องมือทางการเงินนับจากวันสิ้นรอบระยะเวลารายงาน ณ วันที่ 31 ธันวาคม 2566 และ 2565 มีดังนี้

|  |  |  |  |
| --- | --- | --- | --- |
|  | เมื่อทวงถาม | ภายใน 1 ปี | รวม |
|  | *(พันบาท)* | | |
| ***2566*** |  |  |  |
| **สินทรัพย์ทางการเงิน** |  |  |  |
| เงินสดและรายการเทียบเท่าเงินสด | 2,573 | 11,976 | 14,549 |
| ลูกหนี้ธุรกิจหลักทรัพย์ | - | 1,241 | 1,241 |

|  |  |  |  |
| --- | --- | --- | --- |
|  | เมื่อทวงถาม | ภายใน 1 ปี | รวม |
|  | *(พันบาท)* | | |
| ***2565*** |  |  |  |
| **สินทรัพย์ทางการเงิน** |  |  |  |
| เงินสดและรายการเทียบเท่าเงินสด | 1,901 | 11,929 | 13,830 |
| ลูกหนี้ธุรกิจหลักทรัพย์ | - | 877 | 877 |

1. **เงินสดและรายการเทียบเท่าเงินสด**

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| เงินสด | 2,704 |  | 3,508 |
| เช็คในมือ | 186,690 |  | - |
| เงินฝากธนาคารประเภทออมทรัพย์ | 2,383,170 |  | 1,897,097 |
| เงินฝากประจำที่มีระยะเวลาครบกำหนดไม่เกิน 3 เดือน | 11,976,285 |  | 11,929,122 |
| **รวม** | **14,548,849** |  | **13,829,727** |

1. **ลูกหนี้ธุรกิจหลักทรัพย์**

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| ลูกหนี้ค่านายหน้าจากการซื้อขายหลักทรัพย์ | **1,241,446** |  | **877,462** |

การวิเคราะห์อายุของลูกหนี้ มีดังนี้

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| ยังไม่ครบกำหนดชำระ | 856,450 |  | 807,913 |
| เกินกำหนดชำระ |  |  |  |
| 1 – 30 วัน | 384,996 |  | 69,549 |
| **รวม** | **1,241,446** |  | **877,462** |

โดยปกติระยะเวลาการให้สินเชื่อแก่ลูกค้าของบริษัทมีระยะเวลา 30 วัน

1. **สินทรัพย์อื่น**

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| กิจการอื่น | **355,515** |  | **462,976** |

|  |  |  |  |
| --- | --- | --- | --- |
| ***สินทรัพย์อื่น – กิจการอื่น*** |  |  |  |
| ดอกเบี้ยค้างรับ | 9,756 |  | 1,944 |
| ลูกหนี้กรมสรรพากร | 337,942 |  | 169,297 |
| ภาษีเงินได้ถูกหัก ณ ที่จ่าย | - |  | 283,753 |
| อื่นๆ | 7,817 |  | 7,982 |
| **รวม** | **355,515** |  | **462,976** |

1. **ประมาณการหนี้สินสำหรับผลประโยชน์พนักงาน**

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| ผลประโยชน์หลังออกจากงาน :- |  |  |  |
| โครงการผลประโยชน์ที่กำหนดไว้ |  |  |  |
| ผู้บริหารสำคัญ | 1,211,864 |  | 1,053,587 |
| พนักงาน | 4,991,782 |  | 4,626,160 |
| **รวม** | **6,203,646** |  | **5,679,747** |

*โครงการผลประโยชน์ที่กำหนดไว้*

บริษัทจ่ายค่าชดเชยผลประโยชน์หลังออกจากงานและบำเหน็จตามนโยบายของบริษัท และตามข้อกำหนดของพระราชบัญญัติคุ้มครองแรงงาน พ.ศ. 2541 ในการให้ผลประโยชน์เมื่อเกษียณและผลประโยชน์ระยะยาวอื่น  
แก่พนักงานตามสิทธิและอายุงาน

โครงการผลประโยชน์ที่กำหนดไว้มีความเสี่ยงจากการประมาณการตามหลักคณิตศาสตร์ประกันภัย ได้แก่   
ความเสี่ยงของช่วงชีวิต ความเสี่ยงจากอัตราดอกเบี้ย และความเสี่ยงจากตลาด (เงินลงทุน)

การเปลี่ยนแปลงในมูลค่าปัจจุบันของประมาณการหนี้สินสำหรับผลประโยชน์พนักงาน

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| ณ วันที่ 1 มกราคม | 5,679,747 |  | 5,453,379 |
| ***รับรู้ในกำไรหรือขาดทุน*** |  |  |  |
| ต้นทุนบริการปัจจุบัน | 331,939 |  | 336,940 |
| ดอกเบี้ยจากภาระผูกพัน | 156,193 |  | 121,065 |
|  | 488,132 |  | 458,005 |
| ***รับรู้ในกำไรขาดทุนเบ็ดเสร็จอื่น*** |  |  |  |
| ผล(กำไร)ขาดทุนจากการประมาณการตามหลักคณิตศาสตร์ประกันภัย | 35,767 |  | (231,637) |
| **ณ วันที่ 31 ธันวาคม** | **6,203,646** |  | **5,679,747** |

ณ วันที่ 31 ธันวาคม 2566 และ 2565 บริษัทคาดว่าไม่มีภาระที่ต้องจ่ายชำระผลประโยชน์ระยะยาวให้แก่พนักงานภายใน 1 ปีข้างหน้า

ณ วันที่ 31 ธันวาคม 2566 และ 2565 ระยะเวลาเฉลี่ยถ่วงน้ำหนักในการจ่ายชำระผลประโยชน์ระยะยาวของพนักงานของบริษัท ประมาณ 10 ปี

ผล(กำไร)ขาดทุนจากการประมาณการตามหลักคณิตศาสตร์ประกันภัยที่รับรู้ในกำไรขาดทุนเบ็ดเสร็จอื่น ณ วันสิ้นรอบระยะเวลารายงาน เกิดขึ้นจาก

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| ข้อสมมติทางการเงิน | 4,828 |  | (268,043) |
| การปรับปรุงจากประสบการณ์ | 30,939 |  | 36,406 |
| **รวม** | **35,767** |  | **(231,637)** |

ข้อสมมติหลักในการประมาณการตามหลักคณิตศาสตร์ประกันภัย ณ วันสิ้นรอบระยะเวลารายงาน

|  |  |  |  |
| --- | --- | --- | --- |
|  | 2566 |  | 2565 |
|  | *(ร้อยละ)* | | |
| อัตราคิดลด | 2.74 |  | 2.75 |
| อัตราการเพิ่มขึ้นของเงินเดือน | 3.00 |  | 3.00 |
| อัตราการหมุนเวียนพนักงาน | 1.91-22.92\* |  | 1.91-22.92\* |
| อัตรามรณะ | 105 ของ TMO 2017\*\* |  | 105 ของ TMO 2017\*\* |
| อัตราทุพพลภาพ | รวมไว้ในอัตรามรณะ |  | รวมไว้ในอัตรามรณะ |

\*ขึ้นอยู่กับระยะเวลาการทำงานของพนักงาน

\*\*อ้างอิงตามตารางมรณะไทย 2560 ประเภทสามัญ (TMO2017 : Male and Female Thai Mortality Ordinary Tables of 2017)

***การวิเคราะห์ความอ่อนไหว***

การเปลี่ยนแปลงในแต่ละข้อสมมติที่เกี่ยวข้องในการประมาณการตามหลักคณิตศาสตร์ประกันภัยที่อาจ  
เป็นไปได้อย่างสมเหตุสมผล ณ วันสิ้นรอบระยะเวลารายงาน โดยถือว่าข้อสมมติอื่นๆ คงที่จะมีผลกระทบต่อภาระผูกพันผลประโยชน์ที่กำหนดไว้เป็นจำนวนเงินดังต่อไปนี้

|  |  |  |
| --- | --- | --- |
|  | 2566 | 2565 |
|  | *(พันบาท)* | |
| อัตราคิดลด |  |  |
| เพิ่มขึ้นร้อยละ 1 | (455) | (460) |
| ลดลงร้อยละ 1 | 514 | 521 |
| อัตราการเพิ่มขึ้นของเงินเดือน |  |  |
| เพิ่มขึ้นร้อยละ 1 | 507 | 515 |
| ลดลงร้อยละ 1 | (458) | (463) |
| อัตราการหมุนเวียนพนักงาน |  |  |
| เพิ่มขึ้นร้อยละ 20 | (236) | (244) |
| ลดลงร้อยละ 20 | 251 | 261 |

แม้ว่าการวิเคราะห์นี้ไม่ได้คำนึงการกระจายตัวแบบเต็มรูปแบบของกระแสเงินสดที่คาดหวังภายใต้โครงสร้างดังกล่าวแต่ได้แสดงประมาณการความอ่อนไหวของข้อสมมติต่างๆ

1. **หนี้สินอื่น**

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| กิจการที่เกี่ยวข้องกัน | 119,483 |  | 158,109 |
| กิจการอื่น | 609,759 |  | 877,532 |
| **รวม** | **729,242** |  | **1,035,641** |

***หนี้สินอื่น – กิจการอื่น***

|  |  |  |  |
| --- | --- | --- | --- |
| ค่าใช้จ่ายค้างจ่าย | 267,500 |  | 632,084 |
| ภาษีเงินได้หัก ณ ที่จ่ายค้างจ่าย | 91,956 |  | 67,553 |
| ภาษีมูลค่าเพิ่มค้างจ่าย | 160,067 |  | 110,004 |
| อื่นๆ | 90,236 |  | 67,891 |
| **รวม** | **609,759** |  | **877,532** |

1. **การบริหารจัดการทุน**

วัตถุประสงค์ในการบริหารจัดการทุนที่สำคัญของบริษัท คือการจัดให้มีซึ่งโครงสร้างทางการเงินที่เหมาะสม  
เพื่อสนับสนุนการดำเนินธุรกิจของบริษัทและเสริมสร้างมูลค่าการถือหุ้นให้กับผู้ถือหุ้น

1. **ทุนเรือนหุ้น**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | *ราคาตาม* |  | 2566 | | |  | 2565 | | |
|  | *มูลค่าหุ้น* |  | จำนวนหุ้น |  | จำนวนเงิน |  | จำนวนหุ้น |  | จำนวนเงิน |
|  | *(บาท)* |  | *(หุ้น/บาท)* | | | | | | |
| ***ทุนจดทะเบียน*** |  |  |  |  |  |  |  |  |  |
| ณ วันที่ 1 มกราคม |  |  |  |  |  |  |  |  |  |
| - หุ้นสามัญ | *10* |  | 900,000 |  | 9,000,000 |  | 900,000 |  | 9,000,000 |
| **ณ วันที่ 31 ธันวาคม** |  |  |  |  |  |  |  |  |  |
| **- หุ้นสามัญ** | ***10*** |  | **900,000** |  | **9,000,000** |  | **900,000** |  | **9,000,000** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | *ราคาตาม* |  | 2566 | | |  | 2565 | | |
|  | *มูลค่าหุ้น* |  | จำนวนหุ้น |  | จำนวนเงิน |  | จำนวนหุ้น |  | จำนวนเงิน |
|  | *(บาท)* |  | *(หุ้น/บาท)* | | | | | | |
| ***ทุนที่ออกและชำระแล้ว*** |  |  |  |  |  |  |  |  |  |
| ณ วันที่ 1 มกราคม |  |  |  |  |  |  |  |  |  |
| - หุ้นสามัญ | *10* |  | 900,000 |  | 9,000,000 |  | 900,000 |  | 9,000,000 |
| **ณ วันที่ 31 ธันวาคม** |  |  |  |  |  |  |  |  |  |
| **- หุ้นสามัญ** | ***10*** |  | **900,000** |  | **9,000,000** |  | **900,000** |  | **9,000,000** |

1. **ทุนสำรองตามกฎหมาย**

ตามบทบัญญัติแห่งประมวลกฎหมายแพ่งและพาณิชย์ บริษัทจะต้องจัดสรรทุนสำรอง (“สำรองตามกฎหมาย”) อย่างน้อยร้อยละ 5 ของกำไรสุทธิ ทุกครั้งที่มีการจ่ายเงินปันผล จนกว่าทุนสำรองดังกล่าวมีจำนวนไม่น้อยกว่าร้อยละ 10 ของทุนจดทะเบียน เงินสำรองนี้จะนำจ่ายเป็นเงินปันผลไม่ได้

ที่ประชุมสามัญประจำปีผู้ถือหุ้น เมื่อวันที่ 18 เมษายน 2565 มีมติอนุมัติการจัดสรรกำไรเป็นทุนสำรองตามกฎหมาย จำนวน 90,000 บาท

1. **รายได้ค่านายหน้า**

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| รายได้ค่านายหน้าจากการซื้อขายหลักทรัพย์ | **15,556,417** |  | **13,225,493** |

1. **รายได้ดอกเบี้ย**

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| รายได้ดอกเบี้ยจากเงินฝากสถาบันการเงิน | **60,920** |  | **20,222** |

1. **ค่าใช้จ่ายผลประโยชน์พนักงาน**

|  | 2566 |  | 2565 |
| --- | --- | --- | --- |
|  | *(บาท)* | | |
| ***พนักงาน:-*** |  |  |  |
| เงินเดือนและโบนัส | 6,792,610 |  | 6,427,875 |
| เงินสมทบกองทุนประกันสังคม | 45,000 |  | 31,500 |
| เงินสมทบกองทุนสำรองเลี้ยงชีพ | 339,631 |  | 308,538 |
| อื่นๆ | 513,470 |  | 441,902 |
|  | 7,690,711 |  | 7,209,815 |
| ***กรรมการและผู้บริหารสำคัญ:-*** |  |  |  |
| ค่าตอบแทนกรรมการและผู้บริหารสำคัญ | 3,482,952 |  | 3,089,375 |
| **รวม** | **11,173,663** |  | **10,299,190** |

*กองทุนสำรองเลี้ยงชีพ*

บริษัทและพนักงานได้ร่วมกันจัดตั้งกองทุนสำรองเลี้ยงชีพตามพระราชบัญญัติกองทุนสำรองเลี้ยงชีพ พ.ศ. 2530 โดยบริษัทและพนักงานจะจ่ายสมทบเข้ากองทุนเป็นรายเดือนในอัตราร้อยละ 3 ถึง 5 ของเงินเดือน กองทุนสำรองเลี้ยงชีพนี้บริหารโดยบริษัทหลักทรัพย์จัดการกองทุน ทิสโก้ จำกัด และจะจ่ายให้แก่พนักงานเมื่อพนักงานนั้นออกจากงานตามระเบียบว่าด้วยกองทุนของบริษัท

1. **ค่าใช้จ่ายภาษีเงินได้**

ค่าใช้จ่ายภาษีเงินได้สำหรับปีสิ้นสุดวันที่ 31 ธันวาคมสรุปได้ดังนี้

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| **ค่าใช้จ่ายภาษีเงินได้ของปีปัจจุบัน** |  |  |  |
| ค่าใช้จ่ายภาษีเงินได้นิติบุคคลสำหรับปี | 405,082 |  | 106,685 |
| **รายได้ภาษีเงินได้รอการตัดบัญชี** |  |  |  |
| รายได้ภาษีเงินได้รอการตัดบัญชีที่เกี่ยวข้องกับ |  |  |  |
| ผลแตกต่างชั่วคราวที่รับรู้เมื่อเริ่มแรกและที่กลับรายการ | (97,626) |  | (91,601) |
| **ค่าใช้จ่ายภาษีเงินได้ที่แสดงอยู่ในงบกำไรขาดทุนเบ็ดเสร็จ** | **307,456** |  | **15,084** |

การกระทบยอดเพื่อหาอัตราภาษีที่แท้จริงสำหรับปีสิ้นสุดวันที่ 31 ธันวาคม แสดงได้ดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2566 | | |  | 2565 | | | |
|  | อัตราภาษี  *(ร้อยละ)* |  | *(พันบาท)* |  | อัตราภาษี  *(ร้อยละ)* | |  | *(พันบาท)* | |
| กำไร(ขาดทุน)ก่อนภาษีเงินได้ |  |  | 1,199 |  | |  |  | (94) | |
| จำนวนภาษีตามอัตราภาษีเงินได้ | 20 |  | 240 |  | | 20 |  | (19) | |
| ผลกระทบทางภาษีสำหรับค่าใช้จ่าย |  |  |  |  | |  |  |  | |
| ที่ไม่ถือเป็นค่าใช้จ่ายทางภาษี |  |  | 165 |  | |  |  | 129 | |
| ผลกระทบทางภาษีสำหรับรายได้ |  |  |  |  | |  |  |  | |
| ที่ได้รับยกเว้น |  |  | - |  | |  |  | (3) | |
| ผลแตกต่างชั่วคราว |  |  | (98) |  | |  |  | (92) | |
| **ค่าใช้จ่ายภาษีเงินได้** |  |  | **307** |  | |  |  | **15** | |

***ภาษีเงินได้รอการตัดบัญชี***

สินทรัพย์และหนี้สินภาษีเงินได้รอการตัดบัญชี ณ วันที่ 31 ธันวาคม มีดังนี้

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| สินทรัพย์ภาษีเงินได้รอการตัดบัญชี | 1,240,729 |  | 1,135,950 |

รายการเคลื่อนไหวของสินทรัพย์และหนี้สินภาษีเงินได้รอการตัดบัญชีสำหรับปีสิ้นสุดวันที่ 31 ธันวาคม มีดังนี้

|  |  |  | บันทึกเป็น (รายจ่าย) / รายได้ใน | | |  | |  | |
| --- | --- | --- | --- | --- | --- | --- | --- | --- | --- |
|  | ณ วันที่  1 มกราคม 2566 |  | กำไรหรือขาดทุน |  | กำไรขาดทุนเบ็ดเสร็จอื่น | |  | | ณ วันที่  31 ธันวาคม 2566 |
|  | *(บาท)* | | | | | | | | |
| ***สินทรัพย์ภาษีเงินได้รอการตัดบัญชี*** |  |  |  |  |  | |  | |  |
| ประมาณการหนี้สินสำหรับผลประโยชน์ |  |  |  |  |  | |  | |  |
| พนักงาน | 1,135,950 |  | 97,626 |  | 7,153 | |  | | 1,240,729 |

|  |  |  | บันทึกเป็น (รายจ่าย) / รายได้ใน | | |  | |  | |
| --- | --- | --- | --- | --- | --- | --- | --- | --- | --- |
|  | ณ วันที่  1 มกราคม 2565 |  | กำไรหรือขาดทุน |  | กำไรขาดทุนเบ็ดเสร็จอื่น | |  | | ณ วันที่  31 ธันวาคม 2565 |
|  | *(บาท)* | | | | | | | | |
| ***สินทรัพย์ภาษีเงินได้รอการตัดบัญชี*** |  |  |  |  |  | |  | |  |
| ประมาณการหนี้สินสำหรับผลประโยชน์ |  |  |  |  |  | |  | |  |
| พนักงาน | 1,090,676 |  | 91,601 |  | (46,327) | |  | | 1,135,950 |

1. **ค่าใช้จ่ายอื่น**

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| ค่าใช้จ่ายเกี่ยวกับอาคาร สถานที่ และอุปกรณ์ | 743,800 |  | 786,029 |
| ค่าใช้จ่ายในการจัดการ | 1,378,981 |  | 1,353,853 |
| อื่นๆ | 871,899 |  | 650,295 |
| **รวม** | **2,994,680** |  | **2,790,177** |

1. **กำไร(ขาดทุน)ต่อหุ้นขั้นพื้นฐาน**

กำไร(ขาดทุน)ต่อหุ้นขั้นพื้นฐานสำหรับปีสิ้นสุดวันที่ 31 ธันวาคม คำนวณจากกำไร(ขาดทุน)สำหรับปีที่เป็นส่วนของผู้ถือหุ้นสามัญของบริษัทและจำนวนหุ้นสามัญที่ออกจำหน่ายแล้วระหว่างปี แสดงการคำนวณได้ดังนี้

|  |  |  |  |
| --- | --- | --- | --- |
|  | 2566 |  | 2565 |
|  | *(บาท/หุ้น)* | | |
| กำไร(ขาดทุน)สำหรับปีที่เป็นของผู้ถือหุ้นสามัญของบริษัท (ขั้นพื้นฐาน) | 891,538 |  | (108,736) |
| จำนวนหุ้นสามัญที่ออกจำหน่ายแล้ว (ขั้นพื้นฐาน) | 900,000 |  | 900,000 |
| **กำไร(ขาดทุน)ต่อหุ้น (ขั้นพื้นฐาน)** | **0.99** |  | **(0.12)** |

1. **เงินปันผล**

ที่ประชุมสามัญประจำปีผู้ถือหุ้นของบริษัท เมื่อวันที่ 18 เมษายน 2565 มีมติอนุมัติจ่ายเงินปันผลในอัตราหุ้นละ 1.90 บาท เป็นจำนวนทั้งสิ้น 1,710,000 บาท ซึ่งบริษัทได้จ่ายเงินปันผลดังกล่าวให้กับผู้ถือหุ้นแล้วเมื่อวันที่ 27 เมษายน 2565

1. **รายการระหว่างบุคคลหรือกิจการที่เกี่ยวข้องกัน**

ความสัมพันธ์ที่มีกับบุคคลหรือ**กิจการที่เกี่ยวข้องกันที่มีรายการระหว่างกันที่มีนัยสำคัญกับบริษัทในระหว่างปี  
มีดังนี้**

| **ชื่อบุคคลหรือกิจการที่เกี่ยวข้องกัน** | **ประเทศที่จัดตั้ง/**  **สัญชาติ** | **ลักษณะความสัมพันธ์** |
| --- | --- | --- |
| 1. บริษัท วอลล์สตรีท ทัลเลทท์ พรีบอนน์ จำกัด | ไทย | บริษัทใหญ่ |
| 1. ผู้บริหารสำคัญ | ไทย | บุคคลที่มีอำนาจและความรับผิดชอบการวางแผน สั่งการ และควบคุมกิจกรรมต่างๆ ของกิจการ ไม่ว่าทางตรงหรือทางอ้อม ทั้งนี้ รวมถึงกรรมการของบริษัท (ไม่ว่าจะทำหน้าที่ในระดับผู้บริหารหรือไม่) |

นโยบายการกำหนดราคาสำหรับรายการแต่ละประเภทอธิบายได้ดังต่อไปนี้

| **รายการ** | **นโยบายการกำหนดราคา** |
| --- | --- |
| ค่าใช้จ่ายในการจัดการ | ราคาที่ตกลงร่วมกันตามสัญญา |
| ค่าตอบแทนกรรมการและผู้บริหาร ได้แก่ เบี้ยประชุม เงินเดือน โบนัส และอื่นๆ | ตามที่ได้รับอนุมัติจากกรรมการและผู้ถือหุ้นของบริษัท |

รายการที่สำคัญกับบุคคลหรือกิจการที่เกี่ยวข้องกันสำหรับปีสิ้นสุดวันที่ 31 ธันวาคม สรุปได้ดังนี้

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| ***ค่าใช้จ่าย*** |  |  |  |
| **บริษัทใหญ่** |  |  |  |
| ค่าใช้จ่ายในการจัดการ | 1,378,981 |  | 1,353,853 |
| ***บุคคลที่เกี่ยวข้องกัน*** |  |  |  |
| ค่าตอบแทนกรรมการและผู้บริหารสำคัญ |  |  |  |
| ผลประโยชน์ระยะสั้น | 3,356,390 |  | 2,967,908 |
| ผลประโยชน์หลังออกจากงาน | 126,562 |  | 121,467 |
| รวมค่าตอบแทนกรรมการและผู้บริหารสำคัญ | 3,482,952 |  | 3,089,375 |

ยอดคงเหลือกับกิจการที่เกี่ยวข้องกัน ณ 31 ธันวาคม มีดังนี้

***ประมาณการหนี้สินสำหรับผลประโยชน์พนักงาน – บุคคลที่เกี่ยวข้องกัน***

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| **บุคคลที่เกี่ยวข้องกัน** |  |  |  |
| ผู้บริหารสำคัญ | 1,211,864 |  | 1,053,587 |

***หนี้สินอื่น– กิจการที่เกี่ยวข้องกัน***

|  |  |  |  |
| --- | --- | --- | --- |
|  | 2566 |  | 2565 |
|  | *(บาท)* | | |
| ***เจ้าหนี้อื่น*** |  |  |  |
| **บริษัทใหญ่** |  |  |  |
| บริษัท วอลล์สตรีท ทัลเลทท์ พรีบอนน์ จำกัด | 119,483 |  | 158,109 |

***สัญญาสำคัญที่ทำกับกิจการที่เกี่ยวข้องกัน***

บริษัททำสัญญาข้อตกลงและให้ความยินยอมกับบริษัทใหญ่ โดยบริษัทใหญ่ยินยอมให้ใช้พื้นที่ในสำนักงาน กำหนดอัตราค่าธรรมเนียมการใช้พื้นที่ ค่าบริหารวงจร/ค่าเช่าคู่สาย และค่าอำนวยความสะดวกในอัตราคงที่   
รวมเดือนละ 98,500 บาท และค่าสาธารณูปโภค ค่าโทรศัพท์ ค่าธรรมเนียม หรือค่าใช้จ่ายใดๆ ที่เกิดขึ้น ในอัตราการปันส่วนค่าใช้จ่ายตามสัดส่วนของจำนวนพนักงานแต่ละฝ่าย

1. **การเสนอข้อมูลทางการเงินจำแนกตามส่วนงาน**

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทที่ผู้มีอำนาจตัดสินใจสูงสุดด้าน  
การดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน

บริษัทดำเนินธุรกิจหลักในส่วนงานดำเนินงานที่รายงานเพียงส่วนงานเดียวคือ การเป็นนายหน้าระหว่างผู้ค้าหลักทรัพย์ประเภทตราสารหนี้ และดำเนินธุรกิจในส่วนงานทางภูมิศาสตร์เดียวคือ ประเทศไทย บริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานในงบการเงิน ดังนั้น รายได้ กำไรจากการดำเนินงาน และสินทรัพย์ทั้งหมดที่แสดงอยู่ในงบการเงิน จึงถือเป็นการรายงานตามส่วนงานดำเนินงานและ  
เขตภูมิศาสตร์แล้ว

บริษัทรับรู้รายได้ค่านายหน้าจากการซื้อขายหลักทรัพย์จากลูกค้ารายใหญ่ (มีรายได้เกินร้อยละ 10 ของรายได้รวม) ในปี 2566 จำนวนสามราย จำนวน 7 ล้านบาท และในปี 2565 จำนวนสามราย จำนวน 6 ล้านบาท

1. **การวัดมูลค่ายุติธรรมของเครื่องมือทางการเงิน**

เนื่องจากเครื่องมือทางการเงินของบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด บริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงใน  
งบแสดงฐานะการเงิน